- Jeg er muslim og jeg er træt af de danske islamisters propaganda, som mener, at kvinder der ikke går med tørklæde, skal brænde i helvede. Det er vigtigt for mig at understrege, at islam er den religion, jeg gerne identificeres med, men jeg vil aldrig kendes- og identificeres ved islamisternes fortolkninger af Koranen og dermed ved alle de grusomheder og forbrydelser, der bliver begået af islamisterne både i Danmark og verden over. Derfor forslår jeg en reformering af koranen, der blev nedskrevet for 1400 år siden. Sådan indleder Mohammad A. sit indlæg til nationen! Han mener at muslimernes 1400 år gamle hellige bog Koranen ikke længere er tidssvarende nok og bør derfor undergå en revidering. Mohammad A. argumenterer videre:

Kun Allah forstår

- En stor del af islams hellige bog Koranen er skrevet allegorisk, hvilket gør dens budskaber upræcise og generelle. Muslimer verden over anser Koranen for et så fuldkomment værk, at kun Allah er i stand til fuldt ud at forstå den. Og når Koranen er svær at forstå, bliver den fortolket på mange forskellige måder af islamisterne. Koranen i sin nuværende form er ikke behjælpelig for vores retslige og samfundsmæssige problemer i Danmark. Tværtimod, Koranen med dens så mange forskellige fortolkninger er med til at øge forvirringen blandet unge danske muslimer, der i forvejen pga. deres kulturelle baggrund har store samfundsmæssige udfordringer.

Kvindekønnet er ligeværdigt

- F. eks. forbyder Koranen kvinder at have kontakt med fremmed mænd. I Vesten lever vi under nogle helt andet normer og livsvilkår, end det man er vant til i f. eks. Saudi-Arabien, hvor Koranen stammer fra. Her i Danmark er piger/kvinder en ligeså vigtig del af samfundet, som mænd. Piger og kvinder i uddannelsesinstitutioner og på arbejdsmarkedet er i tæt naturlig kontakt med fremmede mænd. Vi laver i et moderne informationssamfund, hvor vi hele tiden er på nettet og vores mobiltelefoner, for at kunne følge med, både privat og offentligt. En kvinde må ifølge Koranen og sharialoven kun arve en 1/8 af det, som en mand arver, også selvom kvinder i Danmark knokler og tjener ligeså meget som mænd.

'For danske' muslimer

- Islamisteren anser de danske muslimer, som ikke følger koranens forbud, for at være 'for danske' og de betragter dem som urene og frafaldne. Æresforbrydelser i de muslimske miljøer er heller ikke et tilfældigt fænomen, når Koranen forbyder muslimske piger og kvinder enhver form for kontakt med fremmede mænd og når muslimske mænd anser sig forpligtet til at praktisere Koranens befaling.

Æresdrab i stedet for stening

- Her i vesten, hvor islamisteren heldigvis ikke har mulighed for at stene de 'urene og utro” kvinder og piger til døden, begår de til gengæld æresdrab. Hvis vi muslimer virkelig vil komme vores problemer til livs og hermed undgå blandet andet æresforbrydelser, er vi nødt til at reformere Koranen, så den passer til vores tid og vores livsvilkår, ellers må vi hellere overveje om vesten er det rette sted at bo for os.

Koranen trumfer alt

- Når Koranen anses for endegyldigt guddommelig, er alle andre jordiske lov og regler ligegyldige for islamister. Islamisterne anser koranen uforeneligt med det danske demokrati og Grundloven. Derfor har en del danske muslimer (som er påvirket af islamisternes propaganda) svært ved at indrette sig efter den danske grundlov. Islamisterne som fortolker koranen efter deres egne opfattelse, udnytter Koranen for at retfærdiggøre deres egne personlige og politiske holdninger og handlinger.

Uskyldige ofre

- Islamisterne halshugger og stener uskyldige mennesker til døde på grunde af deres traditionelle og politiske overbevisninger i Islam og koranens navn. Uskyldige mennesker bliver forfulgte, tortureret, buret inde i fængsler og bliver dræbt, fordi de enten er uenige med islamisterne eller fordi de bare ikke ligner islamisterne. De slår uskyldige ihjel ved at placere vejsidebomber på offentlige veje og ved at sprænge sig selv til døde.

8-årige tvangsgiftes

- De diskriminerer mennesker både kulturelt og kønsmæssigt. Pigerne og kvinder betragter de nærmest som deres personlige ejendomme. Mindreårige piger bliver handlet, byttet og tvanggiftet som 8 - 13 årige, fordi der i Sharialoven ingen lavalder er for, hvornår en pige er myndig nok til at blive gift. Kort sagt er muslimske kvinder altid undertrykt af islamisterne, fordi kvinder ifølge sharia tilhører mændene. I visse islamiske lande/områder bliver pigerne omskåret. Sjovt nok sker alt dette i overensstemmelse med Koranen, der altid bliver fortolket, så den passer islamisternes personlige opfattelse af tingene.

Lad os reformere Koranen

- Danske islamister sympatiserer med alle de ovennævnte punkter. Jeg, i modsætning til islamisterne, fordømmer og tager på det kraftigste afstand fra disse modbydelige handlinger. Jeg opfordrer hermed Islamisk Trosamfund i Danmark og de danske muslimer til, at reformere vores hellige bog Koranen således, at Koranen ikke modsiger den danske grundlov og FN´s menneskerettigheder. I modsat fald er Det Islamiske Trosamfund i Danmark en dobbeltmoralsk propaganda organisation, der ikke har andet formål end at tilfredsstille de mellemøstlige islamiske Shikher ved at modarbejde det danske samfunds normer og grundloven.

Hvad mener du om Mohammads synspunkter? Tror du at Koranen kan reformeres? Hvor stor en del af landets muslimer tror du deler Mohammads holdninger?